text: De unge mænd i Varde hungrer efter kvinder
  06 januar 2010 kl. 08.59
  Unge kvinder forsvinder fra især landkommunerne for at uddanne sig i storbyerne. Og de vender ikke tilbage. Det efterlader de unge mænd med få muligheder for at finde den udkårne og stifte familie.
  Affolkning
  Konsekvensen af manglen på kvinder er en risiko af en affolkning af landområderne. Samt et skel mellem land og by, hvor de faglærte og ufaglærte mænd bor, mens de højtuddannede i stadig højere grad bor i byerne.  
  
  Varde og Fanø mest i underskud 
  Varde og Fanø Kommuner har i TV SYDs område de største underskud af kvinder i alderen 18-30 år. Men ingen kommuner i Syd- og Sønderjylland kan mønstre et decideret overskud af kvinder i denne aldersgruppe selv om Kolding Kommune - som den eneste - ligger tæt på.
  
  Kun én ud af fem
  Kun én ud af 5 kvinder vender tilbage til deres hjemkommune. De finder deres udkårne i storbyen, hvor de også har fået deres uddannelse og har begyndt deres erhvervskarriere.
  
  Import af kvinder
  Det betyder hård konkurrence om de tilbageblevne unge kvinder i landområderne. Mange af de unge mænd vælger simpelthen af importere deres hustru fra udlandet.
  